stanford-oval/wikipedia huggingface dataset:
Hannah Montana 3

| Hannah Montana 3 Hannah Montana |
| --- | --- | --- |

Soundtrack-albumin tiedot
 Äänitetty : 2008 — 2009
 Julkaistu: 3. heinäkuuta 2009
 Tuottaja(t): Mitch Allan, Kara DioGuardi, Aris Archontis, Jeannie Lurie, Chen Neeman, Antonina Armato, Tim James, Ali Dee Theodore, Jason Gleed, Alana da Fonseca, Marti Frederiksen, Toby Gad, Arama Brown, Dreamlab, Adam Watts, Andy Dodd, Matthew Gerrard, The Collective, Smidi, Justin Gray
 Tyylilaji: Soundtrack, Pop, Pop rock
 Kesto: 45.11
 Levy-yhtiö: Walt Disney
Hannah Montanan muut julkaisut
| Hannah Montana: The Movie soundtrack 2009 | Hannah Montana 3 2009 | Hannah Montana Forever 2010 |
Hannah Montana 3 on ääniraita Disney Channelin televisiosarjasta Hannah Montana ja se julkaistiin 7. heinäkuuta 2009. Alun perin albumin oli tarkoitus ilmestyä 14. heinäkuuta 2009, mutta sitä aikaistettiin viikolla.  Hannah Montana 3 on neljäs soundtrack (mukaan lukematta livealbumeja) Miley Cyrusin fiktiivisen hahmon Hannah Montanan julkaisusta. Albumia edeltää sarjaan perustuvan elokuvan soundtrack, Hannah Montana: The Movie soundtrack.
Kappalelista

It's All Right Here
Let's Do This
Mixed Up
He Could Be the One
Just a Girl
I Wanna Know You (ft. David Archuleta)
Supergirl
Every Part of Me
Ice Cream Freeze (Let's Chill)
Don't Wanna Be Torn
Let's Get Crazy
I Wanna Know You (sooloversio)
Let's Make This Last 4Ever (esittäjänä Mitchel Musso)
If We Were a Movie (yhdessä Corbin Bleun kanssa)
Radio Disneyn singlet > Muut listalle sijoittuneet kappaleet

Don't Wanna Be Torn
"Don't Wanna Be Torn" on kappale Hannah Montana 3 - soundtrackilta ja kuultiin ensi kerran Radio Disneyllä 1. heinäkuuta 2009, eli viikko ennen albumin julkaisua. Se sijoittui Bubbling Under Hot 100 -listalla sijalle 4.
Listasijoitukset

| Lista (2009) | Sijoitus |
| --- | --- |
Australian albumilista: 27
Belgian albumilista: 61
Kanadan albumilista: 5
Top Kanadan albumilista: 2
Ranskan albumilista: 84
Saksan albumilista: 6
Unkarin albumilista: 17
Irlannin albumilista: 2
Meksikon albumilista: 26
Uuden-Seelannin albumilista: 16
Norjan albumilista: 40
Puolan albumilista: 4
Portugalin albumilista: 5
Espanjan albumilista: 6
Britannian koostealbumit: 5
Billboard 200: 2
Billboard Top Kid Audio: 1
U.S. Top Soundtracks: 1
Julkaisuhistoria

| Maa | Päivä | Levy-yhtiö | Miten julkaistu |  |
| --- | --- | --- | --- | --- |
| Saksa | 3. kesäkuuta 2009 | EMI Records | CD |  |
| Alankomaat | 2. heinäkuuta 2009 | Walt Disney Records | CD |  |
| Belgia | 6. heinäkuuta 2009 | Walt Disney | CD, digitaalinen |  |
| Tanska | 6. heinäkuuta 2009 | Walt Disney, Buena Vista Records | CD, digitaalinen |  |
| Suomi | 6. heinäkuuta 2009 | Walt Disney | CD, digitaalinen |  |
| Irlanti | 6. heinäkuuta 2009 | Walt Disney | CD, digitaalinen |  |
| Ranska | 6. heinäkuuta 2009 | Walt Disney (Europe), EMI | CD, digitaalinen |  |
| Kreikka | 6. heinäkuuta 2009 | Walt Disney | CD, digitaalinen |  |
| Iso-Britannia | 6. heinäkuuta 2009 | EMI | CD, digitaalinen |  |
| Uusi-Seelanti | 6. heinäkuuta 2009 | Walt Disney, EMI | CD |  |
| Sveitsi | 6. heinäkuuta 2009 | Walt Disney, EMI | CD |  |
| Argentiina | 7. heinäkuuta 2009 | Walt Disney | CD, laajennettu, digitaalinen |  |
| Kanada | 7. heinäkuuta 2009 | Walt Disney, EMI, Universal Records | CD, laajennettu, digitaalinen |  |
| Chile | 7. heinäkuuta 2009 | Walt Disney | CD, laajennettu, digitaalinen |  |
| Hongkong | 7. heinäkuuta 2009 | Walt Disney, EMI | CD |  |
| Meksiko | 7. heinäkuuta 2009 | Walt Disney | CD, laajennettu, digitaalinen |  |
| Puerto Rico | 7. heinäkuuta 2009 | Walt Disney | CD, laajennettu, digitaalinen |  |
| Venäjä | 7. heinäkuuta 2009 | Walt Disney | CD |  |
| Singapore | 7. heinäkuuta 2009 | Walt Disney | CD |  |
| Espanja | 7. heinäkuuta 2009 | Walt Disney | CD, laajennettu, digitaalinen |  |
| Yhdysvallat | 7. heinäkuuta 2009 | Walt Disney | CD, laajennettu, digitaalinen |  |
| Ruotsi | 8. heinäkuuta 2009 | Walt Disney, Buena Vista, EMI | CD |  |
| Italia | 10. heinäkuuta 2009 | Walt Disney, EMI | CD |  |
| Japani | 22. heinäkuuta 2009 | Walt Disney | CD, laajennettu |  |
| Brasilia | 26. heinäkuuta 2009 | Walt Disney | CD |  |
| Itävalta | 4. syyskuuta 2009 | Walt Disney, EMI | CD, digitaalinen |  |
CD + DVD
| Japani | 7. lokakuuta 2009 | Avex Group | tupla-CD |  |
| Itävalta | 4. syyskuuta 2009 | Walt Disney, EMI | tupla-CD |  |
| Saksa | 4. syyskuuta 2009 | Walt Disney, EMI | tupla-CD |  |
| Iso-Britannia | 7. syyskuuta 2009 | EMI | tupla-CD |  |
| Brasilia | 6. lokakuuta 2009 | Walt Disney | tupla-CD |  |
Karaokesarja
| Yhdysvallat | 13. lokakuuta 2009 | Walt Disney | CD |  |
| Australia | 2010 | Walt Disney | CD |  |
Cyrus esittämässä kappaleen "Let's Get Crazy" Wonder World Tour 2009 – kiertueella.
Cyrus esittämässä kappaleen "Let's Get Crazy" Wonder World Tour 2009 – kiertueella.
Cyrus esittämässä kappaleen "Let's Get Crazy" Wonder World Tour 2009 – kiertueella.
Gisella Grosz

Gisella Grosz
Gisella (alkujaan Gizella) Grosz (26. marraskuuta 1875 Szilágysomlyó – 1942 Riian getto) oli unkarilainen pianisti.
Grosz syntyi juutalaiseen perheeseen nykyisen Romanian, silloisen Itävalta-Unkarin alueella. Hän opiskeli pianonsoittoa Unkarin kuninkaallisessa kansallismusiikkiakatemiassa István Thománin johdolla. Hän piti ensimmäiset konserttinsa vuonna 1897 Budapestissa ja sitten Leipzigissa sekä Berliinissä 1898–99. Vuodesta 1898 lähtien Grosz asui Berliinissä, jossa häntä opetti Teresa Carreño.
1900-vuosikymmenen aikana Grosz esiintyi solistina Berliinin filharmonikkojen kanssa useaan otteeseen. Vuonna 1906 hän levytti yhtenä ensimmäisistä naispuolisista pianisteista Welte-Mignonille. Vuonna 1911 hän vetäytyi konserttiuraltaan samalla kun meni naimisiin musiikkikriitikko ja elämäkertakirjailija Adolf Weissmannin kanssa. Vetäytymisensä jälkeen Grosz kuitenkin yhä jatkoi uraansa musiikin parissa opettamalla pianonsoittoa. Grosz jäi leskeksi vuonna 1929. Tammikuussa 1942 hänet siirrettiin Latviaan Riikaan, jossa hän kuoli vielä saman vuoden aikana.
Groszilla oli puolisonsa Weissmannin kanssa vuonna 1908 ennen avioitumista syntynyt tytär Ilse, josta myös tuli pianisti. Tytär kuoli Yhdysvalloissa vuonna 2000.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gisella Grosz
Halo Wars 2

| Halo Wars 2 |
| --- | --- |

Kehittäjä:  343 Industries Creative Assembly
Julkaisija:  Microsoft Studios
Jakelija:  Microsoft Store ja Steam
Tuottaja:  Alistair Hope
Käsikirjoittaja:  Kevin Grace
Taiteilija:  Jeremy Cook
Pelisarja:  Halo
Julkaistu:  21. helmikuuta 2017
Lajityyppi:  strategiapeli
Pelimuoto:  yksinpeli, yhteistyöpeli, moninpeli
Ikäluokitus:  ESRB: Teini-ikäisille  PEGI 16  USK 12 
Alusta:  Xbox One, Windows 10
Lisenssi:  Suljettu lisenssi
Jakelumuoto:  Blu-ray, Xbox Games Store
Lisää peliartikkeleitaVideopelien teemasivulla
Infobox OK      : 
Halo Wars 2 on 343 Industriesin ja Creative Assemblyn kehittämä strategiapeli. Pelin on julkaissut Microsoft Studios 21. helmikuuta 2017 Xbox Onelle ja Windows 10:lle. Se on jatkoa vuonna 2009 julkaistulle Halo Warsille. Peli sijoittuu suoraan Halo 5: Guardiansin tapahtumien jälkeiseen aikaan ja 28 vuotta alkuperäisen Halo Warsin jälkeen.
Pelaaminen

Halo Wars 2 on reaaliaikainen strategiapeli. Pelissä on kaksi eri ryhmittymää; United Space Nation Command (UNSC) ja Banished. Kampanja koostuu 13 tehtävästä ja tukee yhteistyöpeliä.
Kehitys

Halo Wars 2:n kehittäminen aloitettiin jo vuonna 2014, mutta se julkistettiin vasta vuoden 2015 Gamescom-messuilla. Yhteistyössä 343 Industriesin kanssa pelin kerrottiin kehittävän Total War -strategiapelisarjasta tunnettu Creative Assembly ja sen julkaistavan Xbox Onelle ja Windows 10 -tietokoneille. Julkaisuajankohdaksi kerrottiin tuolloin vuoden 2016 syksy, mutta Electronic Entertainment Expo 2016 -messutapahtumassa julkaisuajankohdaksi varmistui vuoden 2017 kevät. Amerikkalainen Blur Studio vastaa välianimaatioista. Sillä on myös aiempaa kokemusta Halo-sarjan peleistä, viimeisimpänä Halo 2 Anniversarysta.
Välttääkseen Halo: The Master Chief Collectionin epäonnistuneen julkaisun 343 Industriesin johtaja Bonnie Ross lupasi studion järjestävän kaikista tulevista sarjan peleistä betatestin. Konsolipelaajille avoin beta järjestettiin vuoden 2016 kesäkuun puolivälissä. Alun perin betan oli tarkoitus kestää viikon verran, mutta sitä jatkettiin aluksi kahdella päivällä ja myöhemmin vielä yhdellä päivällä.
PC- ja konsolipelaajien oli alun perin tarkoitus voida pelata keskenään, mutta ominaisuudesta luovuttiin varhaisessa vaiheessa. Kehittäjät haluavat tehdä pelistä helposti lähestyttävän vasta-alkajille. 343 Industriesin strategiapeliosaston johtaja Dan Ayoyb uusien pelimuotojen saaneen vaikutteita multiplayer online battle arena -lajityypin peleistä.
Markkinointi

Ensimmäinen traileri Halo Wars 2:sta julkaistiin vuoden 2015 Gamescom-messuilla ja toinen seuraavana vuonna E3-messuilla, jonka lisäksi vierailijoille annettiin mahdollisuus kokeilla pelin demoa. Helmikuussa 2016 343 Industries ja leluvalmistaja Mattel julkistivat yhteistyösopimuksen Halo-aiheisten lelujen tuottamisesta. Kesäkuun puolivälissä järjestetyn betan pelaajille jaettiin ilmaisia kultaisia REQ-pakkauksia Halo 5:een.
Aiheesta muualla

Halo Wars 2 MobyGamesissa (englanniksi)
Halo Waypoint pelisarjan virallinen sivusto (englanniksi)
Halopedia (englanniksi)
Globaali

| --- | --- |
:  Määritelmä: yleismaailmallinen, maailmanlaajuinen; maapalloon liittyvä 
: Wikipediassa ei tällä hetkellä ole varsinaista artikkelia aiheesta Globaali. Katso globaali Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Frans Tuohimaa

| Frans Tuohimaa |
| --- | --- |

Henkilötiedot
Syntynyt: 19. elokuuta 1991 (ikä 33) Helsinki, Suomi
Kansalaisuus:   Suomi
Jääkiekkoilija
Lempinimi:  Fränä
Pelipaikka:  maalivahti
Hanska:  vasen
Pituus:  188 cm
Paino:  89 kg
Seura
Seura:  Södertälje SK
Sarja:  HockeyAllsvenskan
Pelinumero:  55
Pelaajaura
Pääsarjaura:  2011–
Aik. seurat:  Kiekko-Vantaa (Mestis) Jokerit (SML) HPK (SML) Sport (Mestis) Oklahoma City Barons (AHL) Bakersfield Condors (ECHL) Leksands IF (Allsv.) SaiPa (SML)  HIFK (SML)  Neftehimik Nižnekamsk (KHL) Jukurit (SML) Skellefteå AIK (SHL) Frölunda HC (SHL)
NHL-varaus:  182. varaus, 2011 Edmonton Oilers
Frans Tuohimaa (s. 19. elokuuta 1991 Helsinki) on suomalainen jääkiekkomaalivahti. Hän pelaa HockeyAllsvenskanin Södertälje SK:ssä.
Ura

| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Kultaa | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Tampere 2022 | jääkiekko |  |
Ura > Seuraura

Tuohimaa on HIFK:n kasvatti ja hän on edustanut kasvattajaseuraansa junioritasolla, sekä muutamissa otteluissa edustusjoukkueen luukkuvahtina. Tuohimaa kuuluu ikäluokkansa parhaisiin maalivahteihin. Hän on edustanut Suomea U17 ja U18 -maajoukkueissa. Tuohimaa on saavuttanut urallaan kaksi junioreiden Suomen mestaruutta HIFK:ssa, C-junioreissa kaudella 2006–2007 ja B-junioreissa kaksi kautta myöhemmin 2008–2009, sekä hopeaa HIFK:n A-junioreissa kaudella 2009–2010. Kaudella 2010–2011 Tuohimaa valittiin nuorten SM-liigan parhaaksi maalivahdiksi. Hän pelasi tuon kauden ja kaksi seuraavaa Jokereissa.
Tuohimaa on Edmonton Oilersin 7. kierroksen varaus nro. 182 kesältä 2011. Hän teki huhtikuussa 2013 kaksivuotisen sopimuksen Oilersin kanssa.
Tuohimaa pelasi liigaa HPK:ssa ja Mestistä Vaasan Sportissa ennen siirtymistään Pohjois-Amerikan AHL-liigaan. Pelattuaan yhden kauden Ruotsissa Leksandin joukkueessa hän siirtyi kaudeksi 2016–2017 Saimaan Palloon. Keväällä 2019 Tuohimaa siirtyi takaisin kasvattajaseuraansa.
Kauden 2020-2021 päätteeksi Tuohimaa saavutti HIFK:n kanssa SM-pronssia.
Toukokuussa 2021 Tuohimaa teki yksivuotisen sopimuksen KHL-seura Neftehimik Nižnekamskin kanssa.
Kaudeksi 2022–2023 Tuohimaa siirtyi vuoden mittaisella sopimuksella Mikkelin Jukureihin. 15. helmikuuta 2023 vain kaksi tuntia ennen siirtotakarajan umpeutumista Jukurit tiedotti, että Tuohimaan sopimus on purettu pelaajan pyynnöstä. Tiedotteen mukaan Tuohimaa oli tyytymätön loppukaudeksi tarjolla olleeseen rooliin ja peliaikaan. Heti Jukurien tiedotteen jälkeen Tuohimaan vahvistettiin siirtyvän SHL-joukkue Skellefteå AIK:hon.
Ura > Maajoukkueura

Tuohimaa on pelannut Suomen A-maajoukkueessa neljä ottelua. Hän teki A-maajoukkuedebyyttinsä Channel One Cupin toisessa ottelussa 14. joulukuuta 2019 Moskovan TsSKA Arenalla Ruotsia vastaan. Tuohimaa torjui Suomen 5–1-voittoon päättyneessä ottelussa 34 kertaa. Hän onnistui ottelussa myös maalivahdille harvinaisessa tempussa, maalinteossa viimeistelyään joukkueensa loppulukemat vastustajan tyhjään maaliin ajassa 58.42. Tuohimaa joutui kuitenkin menemään vaihtoon, sillä sääntöjen mukaan maalivahti ei saa mennä vaihtoaitioon juhlimaan maalia. Hänet korvasi Suomen maalinsuulla ottelun loppuun Eetu Laurikainen. Ensimmäisen nollapelinsä A-maajoukkueessa Tuohimaa torjui Beijer Hockey Gamesin 10. helmikuuta 2020 Helsingin jäähallissa pelatussa avausottelussa Venäjää vastaan. Hän torjui Suomen 3–0-voittoon päättyneessä ottelussa 18 kertaa.
Hän oli vuonna 2022 mukana olympiakultaa ja MM-kultaa voittaneissa Suomen joukkueissa, mutta ei pelannut yhtäkään ottelua.
Tuohimaa on pelannut myös neljä nuorten ja kolme poikien maaottelua.
Muuta

Tuohimaan pikkuveljet Aksel ja Kustaa ovat pelanneet jääkiekkoa hyökkääjinä. Veljesten isä Pasi Tuohimaa pelasi omalla urallaan hyökkääjänä yhteensä 128 SM-liigaottelua Rauman Lukossa ja Jokereissa. Suomen maajoukkuehyökkääjä ja HIFK:n ex-puheenjohtaja Harri Tuohimaa on heidän setänsä, kuten myös kaudella 1982–1983 26 SM-liigaottelua Rauman Lukossa pelannut puolustaja Olli Tuohimaa.
Aiheesta muualla

Jatkoaika.com
Frans Tuohimaa SM-liigan sivuilla (Arkistoitu – Internet Archive)
Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (A) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (A) |
45 Olkinuora |
50 Seppälä |
51 Filppula (C) |
55 Ohtamaa |
64 Granlund (A) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen
Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (A) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (C) |
55 Ohtamaa (A) |
60 Granlund |
65 Manninen |
70 Hartikainen |
71 Komarov (A) |
80 Mäenalanen |
81 Pakarinen |
82 Pesonen |
Valmentaja Jukka Jalonen
Fytaasi

Malli Aspergillus niger-homeen fytaasin rakenteesta
Fytaasi on entsyymi, joka katalysoi orgaanisten molekyylien sisältämien fosforihappoesteriryhmien hydrolyysiä. Alun perin fytaasilla tarkoitettiin vain entsyymiä, joka hajottaa fytiinihapon fosfaatti-ioniksi ja inositolin pentafosfaattijohdannaiseksi, mutta sittemmin fytaaseiksi on alettu kutsua entsyymejä, jotka hydrolysoivat myös muita yhdisteitä.
Historia

Ensimmäinen fytaasi löytyi 1907 kasvista (riisin leseistä) ja 1908 eläimestä (vasikan verestä ja maksasta). 1962 alkoi ensimmäinen fytaasien kaupallistamiseen tähtäävä projekti. Yhdysvaltalainen International Minerals & Chemicals (IMC) yritys tutki tässä projektissa yli 2000 erilaista mikrobia ja pyrki löytämään niistä eläinten rehukäyttöön sopivimman fytaasien tuottajan. IMC myi tuolloin kaivoksista louhittua epäorgaanista fosforia rehuteollisuudelle, mutta osasyynä sille miksi IMC aloitti kyseisen projektin, oli huoli näistä uusiutumattomista lähteistä louhitun fosforin loppumisesta joskus tulevaisuudessa. Aspergillus (ficuum) niger NRRL 3135 homekanta (ATCC koodi 66876) tunnistettiin lupaavaksi tuottajaksi, sillä se pystyi valmistamaan suuria määriä solunulkoisia fytaaseita. Eliö ei kuitenkaan sopinut kaupalliseen käyttöön ja projekti päättyi 1968 epäonnistumiseen.
A. niger -homeen lupaavien ominaisuuksien tunnistusta seurasi kuitenkin 1984 uusi yritys A. niger mutanteilla, jotka oli tuotettu tuolloin hiljaittain kehitettyä yhdistelmä-DNA-tekniikkaa käyttäen. Yhdysvaltain maatalousministeriön rahoittaman projektin aloitti tohtori Rudy Wodzinski, joka oli aiemmin toiminut IMC:n projektissa. 1984 aloitetun projektin seurauksena onnistuttiin 1991 kloonaamaan osittain ensimmäinen fytaasin geenin phyA sekvenssi, joka oli lähtöisin kannasta A. niger NRRL 31235. 1993 kloonattiin koko sekvenssi ja sitä yliekspressoitiin A. niger -homeessa fytaasien ylituottamiseksi.
1991 BASF yritys alkoi myymään ensimmäistä kaupallista A. niger -homeessa tuotettua fytaasia kauppanimellä Natuphos, jota käytettiin eläinrehun ravintoarvojen parantamiseen.
1999 kolibakteerin fytaasien havaittiin olevan ominaisuuksiltaan parempia kuin A. niger -homefytaasit. Löydön ansiosta alettiin kehittää uudenlaisia bakteerifytaaseita, jotka olivat monilta ominaisuuksiltaan homefytaaseita ylivoimaisempia.
Toimintamekanismi ja rakenne

Fytaasientsyymit voidaan jakaa toimintamekanisminsa mukaan kahteen ryhmään, 3-fytaaseiksi (myo-inositoliheksakisfosfaatti-3-fosfohydrolaasit) ja 6-fytaaseiksi (myo-inositoliheksakisfosfaatti-6-fosfohydrolaasit) eli 4-fytaaseiksi. 3-Fytaasit hydrolysoivat ensiksi fosfaattiryhmän, joka on liittynyt yhdisteen hiiliketjun kolmosasemaan, kun 6-fytaasit hajottavat ensimmäiseksi esteriryhmän, joka on kuutosasemassa.
Fytaasientsyymit voidaan jakaa rakenteeltaan neljään ryhmään, jotka eroavat toisistaan aktiiviselta kohdaltaan. Suurin ryhmä on niin kutsutut histidiinihappofosfataasit.
Esiintyminen luonnossa > Sienet ja homeet

Sienien ja homeiden fytaasientsyymit luokitellaan 3-fytaaseiksi. Niille on tyypillistä useat eri substraatit. Fytaaseja on tyypillisesti Aspergillus-suvun lajeissa esimerkiksi Aspergillus niger- ja Aspergillus fumigatus -homeissa. Lisäksi entsyymin on todettu olevan aktiivinen myös muun muassa leivinhiivassa ja Penicillium-suvun lajeissa.
Sienien ja homeiden fytaasientsyymeille sopiva pH on useimmiten hapan tai hivenen emäksinen ja optimaalinen lämpötila 50–75 °C.
Esiintyminen luonnossa > Bakteerit

Bakteerien fytaasientsyymien toimintaa on tutkittu erityisesti kolibakteerilla ja entsyymejä on eristetty myös muun muassa Bacillus- ja Pseudomonas-suvun lajeista. Bakteerien fytaaseille on tyypillistä, että ne hajottavat erityisesti fytiinihappoa ja sen suoloja fytaatteja. Nämä entsyymit toimivat parhaiten happamissa olosuhteissa ja lämpötilan ollessa 40–70 °C. Erityisesti kolibakteerin fytaasientsyymi on osoittautunut käyttökelpoiseksi lisäksi sikojen ja siipikarjan ruokinnassa.
Esiintyminen luonnossa > Muut mikro-organismit

Bakteerien ja sienien lisäksi fytaaseja esiintyy myös alkueläimissä. Tällaisia ovat muun muassa Paramecium tetraurelia ja Shewanella oneidensis, jonka entsyymi on aktiivinen kylmemmässä kuin monien muiden lajien entsyymit
Esiintyminen luonnossa > Kasvit

Suurin osa kasvien fytaaseista on 6-fytaaseja. 3-fytaaseja esiintyy muun muassa lupiineissa. Entsyymiä on tavattu liljojen siitepölyssä, maississa, avokadossa, vehnän, rukiin ja speltin jyvissä, pavuissa ja öljykasveissa.
Esiintyminen luonnossa > Eläimet

Selkärankaisten verestä fytaaseja on löydetty kaloilta, matelijoilta ja linnuilta. Nisäkkäistä märehtijöiden suolistossa on fytaasia, joka on suoliston mikrobien tuottamaa. Muut nisäkkäät saavat fytaasia pääasiassa ravintonsa mukana.
Aktivaattorit ja inhibiittorit

Monet metalli-ionit toimivat pieninä annoksina fytaasien aktivaattoreina. Tällaisia ovat muun muassa kalsium, magnesium, mangaani ja rauta. Suurina pitoisuuksina ne voivat kuitenkin myös haitata entsyymin toimintaa. Metalli-ionien vaikutus fytaasientsyymiin riippuu suuresti entsyymin tyypistä. Fytaasin inhibiittoreita ovat raskasmetallit, kuten elohopea, kadmium, nikkeli ja koboltti. Lisäksi entsyymin toimintaa heikentää muun muassa EDTA.
Käyttö

Eläinten ruokinnassa käytettävissä viljoissa fosforista 60–80 prosenttia on fytiinihappona, jota eläimet, kuten siat, eivät pysty normaalisti hyödyntämään. Siksi eläinten rehuun voidaan lisätä fytaasia, joka parantaa fosforin hyödyntämistä. Fosforin parempi hyödyntäminen vähentää myös fosfaatin määrää eläinten lannassa ja sitä kautta myös maatalouden aiheuttamaa ympäristön fosfaattikuormitusta.
Teollisuudessa fytaasia on kokeiltu hyödyntää muun muassa alkoholijuomien valmistuksessa. Eräillä inositolin fosfaattijohdannaisilla voi olla myös terveyttä edistäviä vaikutuksia ja fytaaseja käyttämällä voidaan saada aikaiseksi edullinen menetelmä tuottaa näitä yhdisteitä. Laajempaa teollista käyttöä varten fytaasientsyymeistä pyritään kehittämään korkeampia lämpötiloja sietäviä ja niiden pH-profiilia pyritään parantamaan.
Henna Ikola

| Henna Ikola> Henkilötiedot |
| --- | --- |
Syntynyt: 26. huhtikuuta 1998 (ikä 26)
Uran tiedot
Laji:  lumilautailu ja rullalautailu 
Maailmancup
Kaudet:  2013-
Voitot:  0
Palkintokorokkeella:  1
 Tietolaatikko päivitetty 25.4.2017 
Henna Ikola (s. 26. huhtikuuta 1998 Hyvinkää) on suomalainen lumilautailija.
Ikola kilpaili lumilautailun maailmancupissa ensimmäisen kerran Rukalla 13. joulukuuta 2013 sijoittuen half-pipessa 23:nneksi. Nuorten MM-kilpailuissa 2012 Ikola oli slopestylessa 18:s ja half-pipessa 19:s. Vuotta myöhemmin hän saavutti nuorten MM-kilpailuissa half-pipessa sijan yhdeksän ja slopestylessa hän oli 11:s. Maaliskuussa 2014 hän sijoittui toiseksi Kreischbergin slopestylen maailmancup-kilpailussa.
Henna Nurmi

Henna Nurmi (s. 3. tammikuuta 1992 Mynämäki) on suomalainen pesäpalloilija. Hänen kasvattajaseuransa on Laitilan Jyske. Hän on pelannut naisten Superpesiksessä kaudella 2019 Mynämäen Vesan riveissä, jota hän on edustanut vuodesta 2012 alkaen. Rauman Lukon joukkueessa hän pelasi viisi Superpesiksen ottelua kaudella 2017.
Hemiekton

Hemiekton (m.kreik. ἡμίεκτον, hēmiekton) oli antiikin kreikkalainen kuiva-aineiden tilavuusmitta, nimensä mukaisesti puolikas hekteus. Se vastasi neljää khoiniksia ja yhtä roomalaista semodiusta. Attikalainen (ateenalainen) hemiekton oli nykymitoissa noin 4,36 litraa.
Muuntotaulukko

Muuntotaulukko attikalaisen mittajärjestelmän mukaisesti:
| Mittayksikkö (y) | Muuntokerroin (x)> 1 hēmiekton = x × y | Muuntokerroin (x)> 1y = x × hēmiekton |
| --- | --- | --- |
Kreikkalaiset
| – kokhliarion | 960 kokhliarionia | 1⁄960 hemiektonia |
| – kyathos | 96 kyathosta | 1⁄96 hemiektonia |
| – oksybafon | 64 oksybafonia | 1⁄64 hemiektonia |
| – kotylē | 16 kotyleä | 1⁄16 hemiektonia |
| – ksestēs | 8 ksestestä | 1⁄8 hemiektonia |
| – khoiniks | 4 khoiniksia | 1⁄4 hemiektonia |
| – hekteus | 1⁄2 hekteusta | 2 hemiektonia |
| – medimnos | 1⁄12 medimnosta | 12 hemiektonia |
Kansainväliset (SI)
| – litra | 4,36 l | 0,23 hemiektonia |
Brittiläiset
| – pint | 7,67 imp pt | 0,13 hemiektonia |
| – gallona | 0,96 imp gal | 1,04 hemiektonia |
Yhdysvaltalaiset
| – pint | 9,21 US pt | 0,11 hemiektonia |
| – gallona | 1,15 US gal | 0,87 hemiektonia |